recursal/SuperWikiNEXT-32B huggingface dataset:
พระนางเพเนบวีที่ปรากฎบน*ตารางรายปี* ซี่งมีพระโลหิตไหลออกจากพระเศียรของพระองค์
**เพเนบวี** เป็นสมเด็จพระราชินีแห่งอียิปต์โบราณในช่วงสมัยราชวงศ์ตอนต้นและเป็นไปได้มากว่าเป็นพระมเหสีของฟาโรห์ดเจอร์จากราชวงศ์ที่หนึ่ง พระนามของพระองค์ถูกสลักอยู่บนแผ่นสลักงาช้างหลายแผ่น

การระบุตัวตน
------------

มีแผ่นสลักงาช้างอย่างน้อยสามแผ่นที่ปรากฏพระนางเพเนบวี โดยพบสองแผ่นในสุสานของฟาโรห์ดเจอร์ที่อไบดอส และอีกหนึ่งแผ่น (เสียหายค่อนข้างมาก) ที่ซักกอเราะฮ์ในสุสานปริศนา แผ่นสลักหรือที่เรียกว่า*ตารางรายปีได้*แสดงภาพพระราชพิธีหลายอย่างเช่น การบูชายัญมนุษย์ และวัตถุทางศาสนาหลายอย่าง ตรงกลางสลักเป็นรูปสมเด็จพระราชินีสองพระองค์ที่สวรรคตไปแล้ว ซึ่งแสดงเป็นรูปร่างของรูปสลักครึ่งตัวที่มีศีรษะของผู้หญิงและทรงผมวางอยู่บนแท่นที่ตกแต่งอย่างหรูหรา มีเลือดไหลออกมาจากหน้าผากของทั้งสองพระองค์ ซึ่งเป็นสัญลักษณ์ของความตายของผู้หญิง ในสมัยก่อน น้ำพุโลหิตดังกล่าวถูกตีความอย่างผิด ๆ ว่าเป็นเครื่องประดับดอกไม้หรือมงกุฎงู ชื่อผู้หญิงทั้งสองได้รับการเขียนด้วยอักษรอียิปต์โบราณที่หายากซึ่งคล้ายกับเครื่องหมายในภายหลังของ "อุจจาระ" ซึ่งเครื่องหมายบนแผ่นสลักหมายถึง "ตาย" หรือ "ความตาย" โดยภาพแรกสามารถระบุได้ว่าเป็นสมเด็จพระราชินี*เพเนบวี* ซึ่งพระนามดังกล่าวแปลว่า "ที่ประทับของเจ้าทั้งสอง" พระนามของพระองค์ยังนำหน้าด้วยตำแหน่ง *เวเรต-เฮเทส* ซึ่งแปลว่า "ผู้ยิ่งใหญ่ในคทาแห่งเฮเทส" ซึ่งระบุว่าพระองค์เป็นคู่ครองของเชื้อพระวงศ์ ส่วนสตรีอีกคนที่อยู่บนแผ่นสลักก็จะต้องเป็นสมเด็จพระราชินีเช่นกัน แต่มีพระยศต่ำกว่า ตำแหน่งของพระองค์คือ *มา'อา-เฮอร์อู* ซึ่งแปลว่า "พระนาง ผู้ทรงเห็นเทพฮอรัส" แต่เป็นที่น่าเสียดายที่พระนามของพะรองค์อ่านยากมาก ซึ่งอาจจะเขียนด้วยสัญลักษณ์รูปปลาสามตัว

การสวรรคตของพระนางเพเนบวีดูเหมือนจะถูกบันทึกไว้บนศิลาปาแลร์โมที่มีชื่อเสียงในปีที่ 4 ของฟาโรห์ดเจอร์ โดยว็อล์ฟกัง เฮ็ลท์คสงสัยว่าสมเด็จพระราชินีเพเนบวีสวรรคตอย่างรุนแรงเนื่องจากการตัดพระเศียร เนื่องจากสัญลักษณ์ของสตรีผู้ล่วงลับในส่วนปีที่บันทึกดังกล่าวได้ถูกเขียนด้วยอักษรอียิปต์โบราณรูปนกที่ถูกตัดหัว

อ้างอิง
-------

1. 1 2  Wolfgang Helck: *Untersuchungen zur Thinitenzeit* (= *Ägyptologische Abhandlungen.* Bd. 45). Harrassowitz, Wiesbaden 1987, ISBN 3-447-02677-4, p. 119 & 154.
2. ↑  Wolfram Grajetzki: *Ancient Egyptian Queens A Hieroglyphic Dictionary*. Golden House Publications, London 2005, ISBN 9780954721893, p. 65.
**วันหมองหม่น** (ดัตช์: *De Sombere Dag*; อังกฤษ: The Gloomy Day) เป็นงานจิตรกรรมสมัยฟื้นฟูศิลปวิทยาแบบเนเธอร์แลนด์และเฟลมิชที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ภาพ "วันหมองหม่น" เขียนขึ้นในปี ค.ศ. 1565 ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในกรุงเวียนนา ประเทศออสเตรีย

ภาพ "วันหมองหม่น" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันทั้งหมดหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี

ภาพเขียนนี้เป็นภาพที่เกิดขึ้นราวเดือนมกราคมที่แสดงบรรยากาศที่อ้างว้างที่มีแต่ต้นไม้ที่ปราศจากใบ มงกุฎกระดาษบนหัวของเด็กแสดงว่าเป็นเวลาช่วงวันสมโภชพระคริสต์แสดงองค์ที่ฉลองกันในวันที่ 6 มกราคมที่เป็นช่วงเวลาที่มีการกินวอฟเฟิล (waffle) เป็นประเพณีก่อนที่จะถึงเทศกาลมหาพรต ท้องฟ้า เรือที่กระทบฝั่ง และเด็กที่เตรียมตัวอยู่ตรงด้านหน้าของภาพแสดงภาวะอากาศอันทารุณที่จะมาถึง

ภาพอื่นในชุดนี้ก็ได้แก่ 

* คนล่าสัตว์ในหิมะ (The Hunters in the Snow)
* การเกี่ยวหญ้า (The Hay Harvest)
* การต้อนฝูงสัตว์กลับบ้าน (The Return of the Herd)
* คนเกี่ยวข้าว (The Harvesters)

อ้างอิง
-------

1. ↑  Web Gallery of Art: Pieter Bruegel the Elder

ดูเพิ่ม
-------

* จิตรกรรมสมัยฟื้นฟูศิลปวิทยาแบบเนเธอร์แลนด์และเฟลมิช
* ภาพเขียนสีน้ำมัน
* ภาพชีวิตประจำวัน
***ดาบปราบเทวดา*** (จีน: 三少爺的劍 อังกฤษ: Sword Master) เป็นภาพยนตร์กำลังภายในในรูปแบบสามมิติ กำกับภาพยนตร์โดย เอ๋อ ตงเซิน. ภาพยนตร์เรื่องนี้จะออกฉายในวันที่ 15 ธันวาคม 2016 นำแสดงโดย หลิน เกิงซิน, เหอ รุ่นตง, เจียง อวี้เหยียน, เจียง เมิ่งเจี๋ย

เนื้อเรื่อง
-----------

ภาพยนตร์เรื่องนี้ว่าด้วยเรื่องราวของ เจี่ยเฮียวฮง คุณชายสามแห่งหมู่บ้านกระบี่เทพเจ้า จอมยุทธกระบี่ผู้เก่งกาจที่สุดในปฐพี แต่แล้ววันหนึ่งเขาเกิดเบื่อหน่ายการเสียเลือดเนื้อไปกับโลกแห่งศิลปะป้องกันตัว จึงตัดสินใจหนีจากทุกสิ่ง พร้อมแพร่ข่าวปลอมว่าตัวเขานั้นได้ตายไปแล้ว จากนั้นจึงไปซ่อนตัวอยู่ในโรงเตี๊ยมแห่งหนึ่งที่เขากลายเป็นเพียงนักการภารโรงที่ผู้คนรู้จักกันในนามว่า อากิก และใช้ชีวิตอย่างหมาวัดที่ตกหลุมรักดอกฟ้าอย่างหญิงบริการนามว่า เสี่ยวลี่ ขณะเดียวกัน มียอดฝีมือกระบี่แห่งยุทธจักรอีกคนนามว่า อี้จับซา ที่มักถูกผู้คนรอบข้างจำผิดว่าเขาคือคุณชายสาม ความปรารถนาของเขาคือการได้ประลองยุทธกับคุณชายสามดูสักครั้ง แต่แล้ววันหนึ่งเขาได้พบกับอากิก กลับจำไม่ได้ว่าแท้จริงแล้วหนุ่มภารโรงคนนี้คือคู่ประลองในฝันของเขา อีกทั้งยังได้สอนวิชายุทธศาสตร์ลับให้กับอากิกอีกด้วย ในขณะนั้น ชิวตี๋ อดีตคู่หมั้นของคุณชายสาม รู้สึกโกรธเกลียดเขาเพราะคุณชายทิ้งเธอไปในวันแต่งงาน เพื่อล้างแค้นที่ถูกหักอก เธอจึงยุยงอี้จับซาเพื่อจะล่อให้คุณชายสามกลับออกมาจากการซ่อนตัว และวางแผนล่อลวงให้เกิดการประลองยุทธครั้งยิ่งใหญ่ขึ้น

นักแสดงนำ
---------

* หลิน เกิงซิน รับบท เจี่ยเฮียวฮง/ อากิก
* เจียง เมิ่งเจี๋ย รับบท เสี่ยวลี่
* เหอ รุ่นตง รับบท อี้จับซา
* เจียง อวี้เหยียน รับบท ชิวตี๋

รายได้
------

ภาพยนตร์เรื่องนี้ทำรายได้ 90 ล้านดอลล่าร์ ในประเทศจีน

อ้างอิง
-------

1. ↑  "三少爷的剑（2016）". *cbooo.cn* (ภาษาจีน). คลังข้อมูลเก่าเก็บจากแหล่งเดิมเมื่อ 2018-09-30. สืบค้นเมื่อ December 2, 2016.
2. ↑  Kevin Ma (21 April 2014). "Derek Yee begins 3-D Sword Master shoot". *Film Business Asia*. สืบค้นเมื่อ 10 May 2014.
3. ↑  Sword Master 3D ดาบปราบเทวดา เก็บถาวร 2016-12-24 ที่ เวย์แบ็กแมชชีน จาก ผู้จัดการออนไลน์

แหล่งข้อมูลอื่น
---------------

* *ดาบปราบเทวดา* ที่อินเทอร์เน็ตมูวีเดตาเบส
**พระครูอุดมวิชชากร (หลวงปู่เหมือน อินฺทโชโต)** อดีตเจ้าอาวาสวัดกำแพง และอดีตเจ้าคณะตำบลบางปลาสร้างเขต 2 หลวงปู่เหมือน ท่านเป็นเกจิดังของวัดกำแพง ตำบลมะขามหย่ง อำเภอเมืองชลบุรี จังหวัดชลบุรี ท่านพัฒนาวัดกำแพงจนมีความรุ่งเรืองในหลายๆ ด้าน และยังเป็นผู้อุปการะ องค์อุปการะยุวพุทธิกสมาคมชลบุรี ในพระสังฆราชูปถัมภ์ , อุปการะโรงเรียนเทศบาลวัดกำแพง (อุดมพิทยากร) และองค์อุปการะมูลนิธิพระครูอุดมวิชชากร อีกด้วย วัตถุมงคลของท่านได้ความนิยมอย่างมากโดยเฉพาะปิดตา และเหรีญรุ่นแรก

ประวัติ
-------

 พระครูอุดมวิชชากร ท่านมีนามเดิมว่า **" เหมือน "** นามสกุล **" ถาวรวัฒนะ "** เกิดเมื่อวันที่ 13 กุมภาพันธ์ พ.ศ. 2436 ปีมะเส็ง ณ บ้าน ตำบลมะขามหย่ง อำเภอเมืองชลบุรี จังหวัดชลบุรี ตรงกับสมัยรัชกาลที่ 5 โยมบิดาชื่อ **ตึ๋ง** โยมมารดาชื่อ **ปุ่น ถาวรวัฒนะ** (มารดาเป็นน้องสาวของหลวงพ่อเจียม อดีตเจ้าอาวาสวัดกำแพง)

บรรพชา
------

 หลวงปู่เหมือน ท่านบรรพชาเป็นสามเณร แล้วจึงอุปสมบทต่อ

อุปสมบท
-------

หลวงปู่เหมือน อายุได้ 20 ปีบริบูรณ์ จึงได้อุปสมบท ณ พัทธสีมาวัดเสม็ด ตำบลเสม็ด อำเภอเมืองชลบุรี จังหวัดชลบุรี เมื่อปี 2456 โดยมี

- พระอุปัชฌาย์ **พระอธิการจั่น** วัดเสม็ด ต.เสม็ด อ.เมือง จ.ชลบุรี
- พระกรรมวาจาจารย์ **พระวินัยธรรม (ถมยา)** วัดกลาง ต.มะขามหย่ง อ.เมืองชลบุรี จ.ชลบุรี
- พระอนุสาวนาจารย์ **พระอธิการหมอน** วัดกำแพง ต.มะขามหย่ง อ.เมืองชลบุรี จ.ชลบุรี
ท่านได้รับฉายาทางธรรมว่า **" อินฺทโชโต "** แปลว่า **" ผู้รุ่งเรืองดุจพระอินทร์ "**

งานปกครอง
---------

* พ.ศ. 2462 เป็นเจ้าอาวาสวัดกำแพง อ.เมือง จ.ชลบุรี
* พ.ศ. 2502 เป็นเจ้าคณะตำบลบางปลาสร้อยเขต 2
* พ.ศ. 2502 เป็นพระอุปัชฌาย์

งานด้านการศึกษา
---------------

 เป็นองค์อุปการะ ได้ดำรงตำแหน่งองค์อุปการะสถาบันต่างๆ ดังนี้

1. องค์อุปการะ**ยุวพุทธิกสมาคมชลบุรี ในพระสังฆราชูปถัมภ์**
2. องค์อุปการะ**โรงเรียนเทศบาลวัดกำแพง (อุดมพิทยากร)**
3. องค์อุปการะ**มูลนิธิพระครูอุดมวิชชากร**

สมณศักดิ์
---------

* พ.ศ. 2495 ได้รับพระราชทานสมณศักดิ์สัญญาบัตรพัดยศ ชั้นตรี ที่ **" พระครูอุดมวิชชากร "**
* พ.ศ. 2522 เป็นพระครูสัญญาบัตรเจ้าคณะตำบล ชั้นเอก

มรณภาพ
------

 หลวงปู่เหมือน มรณภาพด้วยโรคหัวใจล้มเหลว ณ กุฏิเก่าของท่านในวัดกำแพง เมื่อวันพฤหัสบดีที่ 23 สิงหาคม พ.ศ. 2527 สิริอายุได้ 91 พรรษาที่ 71

อ้างอิง
-------

1. ↑  ประวัติ พระครูอุดมวิชชากร (หลวงปู่เหมือน) วัดกำแพง ชลบุรี
2. ↑  "ประวัติ หลวงปู่เหมือน วัดกำแพง - พระเครื่อง แสนดี Sendy Amulet". คลังข้อมูลเก่าเก็บจากแหล่งเดิมเมื่อ 2018-01-30. สืบค้นเมื่อ 2018-04-04.

แหล่งข้อมูลอื่น
---------------

* ประวัติ หลวงปู่เหมือน วัดกำแพง และเรื่องเล่า - นวรัตน์ดอตคอม


| ก่อนหน้า |  | พระครูอุดมวิชชากร (เหมือน อินฺทโชโต) |  | ถัดไป |
| --- | --- | --- | --- | --- |
| **พระอธิการหมอน** |  | **เจ้าอาวาสวัดวัดกำแพง** (พ.ศ. 2462 – พ.ศ. 2527) |  | **พระครูวัลลภวุฒิคุณ (หลวงพ่อทวีป วลฺลโภ)** |
**หม่อมเจ้าสีสุวัตถิ์ ฤทธรวงค์** (**เขมร** : ស៊ូវ៉ាត់ **រិទ្ធីវង្ស, โรมัน** : Sisowath Ritharavong) ประสูติเมื่อ 6 กุมภาพันธ์ พ.ศ. 2477 เป็นพระโอรสของหม่อมเจ้าสีสุวัตถิ์ สีสุระ (พระโอรสในพระองค์เจ้าสีสุวัตถิ์ อิสสรวงศ์) กับหม่อมเจ้าสีสุวัตถิ์ ดาราเมธ (พระธิดาในพระองค์เจ้าสีสุวัตถิ์ ดวงลักขณา) และพระองค์เป็นพระบิดาของหม่อมเจ้าสีสุวัตถิ์ สรฤทธิ์ พระองค์ทรงเป็นนายเรือเอกแห่งกองทัพเรือกัมพูชาจนถึง 3 มีนาคม พ.ศ. 2518 ซึ่งเป็นวันที่พระองค์ถูกเขมรแดงจับตัวไป พระองค์ถูกคุมขังในคุก S-21 ในพนมเปญ และถูกประหารชีวิต โดยสมาชิกเชื้อพระวงศ์ส่วนใหญ่จะถูกนำตัวไปประหารที่สนามกีฬาแห่งชาติหลังพนมเปญแตกในเดือนเมษายน พ.ศ. 2518 แต่ไม่มีหลักฐานว่าพระองค์ถูกประหารชีวิตเมื่อใด

พระองค์สมรสกับ ฮูเบอร์ไทน์ เบลคอนเด (ต่อมาคือ นักนางสีสุวัตถิ์ ฮูเบอร์ไทน์) และมีบุตรสองคนคือ ฉัตร นเรธ และธีระ เญียน ซึ่งปัจจุบันอยู่ในสหรัฐอเมริกา

อ้างอิง
-------

1. ↑  Royal Ark Genealogy website, retrieved 16/11/08
2. ↑  The Royal House of Cambodia, Julio A Jeldres, Monument Books, Phnom Penh, 2003
3. ↑  "Photographs of the Prince and his descendants". คลังข้อมูลเก่าเก็บจากแหล่งเดิมเมื่อ 2008-03-18. สืบค้นเมื่อ 2012-08-01.

แหล่งข้อมูลอื่น
---------------

* The Varman Dynasty Genealogy
ลิงกอริลลาและสัตว์ประเภทลิงชั้นสูงเป็นที่ทราบว่าเป็นสัตว์ที่มีระบบสังคมที่คล้ายคลึงกันและซับซ้อน
**สัตว์สังคม** (อังกฤษ: Social animal) มีความหมายอย่างกว้างๆ สำหรับสิ่งมีชีวิตที่มีความสัมพันธ์ติดต่อกับสมาชิกตัวอื่นๆ ในสปีชีส์เดียวกันถึงจุดที่เรียกว่ามีทราบได้ว่าเป็นระบบสังคมที่เป็นเอกลักษณ์

ลิงกอริลลาและสัตว์ประเภทลิงชั้นสูงเป็นที่ทราบว่าเป็นสัตว์ที่มีระบบสังคมที่คล้ายคลึงกันและซับซ้อน สัตว์เลี้ยงลูกด้วยนม และนกมีการสังคมพอที่จะมีความสัมพันธ์ระหว่างแม่และลูก คำว่า "สัตว์สังคม" มักจะใช้ก็ต่อเมื่อระดับของการสังคมมีมากกว่าที่กล่าว โดยการมีกลุ่มสัตว์ใหญ่ที่อยู่ด้วยกัน และสัตว์ที่อยู่ในกลุ่มมีความสัมพันธ์ต่อกันอย่างใดอย่างหนึ่ง

พฤติกรรมทางสังคมของสัตว์หรือการรวมเป็นกลุ่มเป็นสาขาที่ศึกษาในจิตวิทยาเปรียบเทียบ, พฤติกรรมสัตว์, ชีววิทยาเชิงสังคม, นิเวศวิทยาเชิงพฤติกรรม และ วิทยาการคอมพิวเตอร์ (ปัญญาประดิษฐ์) 

โดยทั่วไปแล้วการศึกษาสัตว์สังคมจะคำนึงถึง:

* กลุ่มขนาดใดถือว่าเป็นขนาดเฉลี่ย? ปัจจัยใดที่มีผลต่อขนาดของกลุ่ม? ปัจจัยใดที่ทำให้เกิดการรวมตัวหรือการแบ่งแยกกลุ่มปัจจัยใดที่

* สปีชีส์แสดงความเป็นเจ้าของอาณาเขต (territoriality)? ถ้าครองอาณาเขต ทำเพื่อวัตถุประสงค์ใด? การครองอาณาเขต ครองโดยกลุ่มหรือเพียงตัวเดียว?

* ภายในกลุ่มสังคมมีระดับชั้นลดหลั่นกันหรือไม่? มีแบบแผนภายในกลุ่มหรือไม่?

สปีชีส์สองสามสปีชีส์โดยเฉพาะแมลงในอันดับแตน (มด, ผึ้ง และ ตัวต่อ) และ *Isoptera* (ปลวก) เป็นสัตว์สังคมที่มีระบบสังคมที่ซับซ้อนและเป็นสังคมที่มีระบบที่สมาชิกในกลุ่มต่างก็มีหน้าที่ที่ระบุไว้อย่างเฉพาะเจาะจง ลักษณะของสังคมระบบนี้เรียกว่า ระบบสังคมแบบพึ่งพาอาศัย (eusociality) 

สัตว์บางชนิดที่มีระบบสังคมที่น่าสนใจ:

* มนุษย์ (*Homo sapiens*)
* ลิงกอริลลา (*Gorilla gorilla*)
* เพนกวิน
* ม้า
* สุนัข (*Canis familiaris* หรือ *Canis lupus familiaris*)
* หมาป่า (*Canis lupus*)
* ลิงชิมแปนซี (*Pan troglodytes*)
* โลมา (*Delphinidae*)
* สิงโต (*Panthera leo*)
* โบโนโบ (*Pan paniscus*)
* เมียร์แคต (*Suricata suricatta*)
* ไฮยีนา
* มด
**ภูเขาไฟลาไค** (ไอซ์แลนด์: *Lakagígar*) เป็นภูเขาไฟที่ปะทุตามรอยแยกที่ตั้งอยู่ระหว่างธารน้ำแข็งวาตนาเยอคูตล์และมิร์ตาลส์โจคุลล์ในพื้นที่รอยแยกที่แยกจากทิศตะวันตกเฉียงใต้ไปทางทิศตะวันออกเฉียงเหนือไม่ไกลจากหุบผาชันเอนเกียวและหมู่บ้านเล็ก ๆ แห่งหนึงในเคิร์กยูแบยาร์กลุสทุสร์ในภาคใต้ของไอซ์แลนด์ ช่องของภูเขาไฟกว้างเพียงไม่กี่เมตรแต่ยาวหลายกิโลเมตร ลาไคเป็นชื่อของภูเขาธรรมดาที่ไม่ปะทุบนภูเขาแต่จะปะทุตามรอยแยกด้านข้างของมัน ภูเขาไฟลาไค เป็นส่วนหนึ่งของระบบภูเขาไฟกริมสวอทน์และธอห์ดอร์ฮีร์นะ

ภูเขาไฟลาไคและกริมสวอทน์ได้ปะทุอย่างรุนแรงและเกิดขึ้นที่สกาฟตาเรลดาร์ หรือ ที่แปลว่าไฟแห่งสกาฟตาเป็นระยะเวลา 8 เดือนตั้งแต่มิถุนายน พ.ศ. 2326 ถึงกุมภาพันธ์ พ.ศ. 2327 ได้พ่นลาวาประมาณ 42 พันล้านตัน (14 ลูกบาศก์กิโลเมตร) กลุ่มก๊าซของกรดไฮโดรฟลูออริกที่เป็นพิษและซัลเฟอร์ไดออกไซด์ขึ้นมาปนเปื้อนดิน ทำให้พืชที่ปลูกตายและฆ่าประชากรปศุสัตว์ในไอซ์แลนด์มากกว่า 50% และนำไปสู่สภาวะทุพภิกขภัยที่ฆ่าประชากรบนเกาะไอซ์แลนด์กว่า 25% นอกจากนี้ลาวายังได้ไหลเข้าทำลายหมู่บ้านอีก 20 แห่ง

การปะทุของลาไคทำให้อุณหภูมิโลกลดลงเพราะซัลเฟอร์ไดออกไซด์กว่า 120 ล้านตันถูกพัดขึ้นไปในซีกโลกเหนือส่งผลให้พืชในยุโรปแห้งตายและเกิดภัยแล้งในทวีปอเมริกาเหนือและอินเดีย

อ้างอิง
-------

1. ↑  "Katla". *Global Volcanism Program*. Smithsonian Institution. สืบค้นเมื่อ March 26, 2010.
2. ↑  "Iceland : Katla Volcano". Iceland on the web. สืบค้นเมื่อ March 26, 2010.
3. ↑  Gudmundsson, Magnús T.; Thórdís Högnadóttir (January 2007). "Volcanic systems and calderas in the Vatnajökull region, central Iceland: Constraints on crustal structure from gravity data". *Journal of Geodynamics*. **43** (1): 153–169. Bibcode:2007JGeo...43..153G. doi:10.1016/j.jog.2006.09.015.
4. ↑  ภูเขาไฟในประเทศไอซ์แลนด์
5. ↑  Gunnar Karlsson (2000), *Iceland's 1100 Years*, p. 181
**พระนามเนบตี** (เรียกอีกอย่างว่า **พระนามสองสตรี)** เป็นหนึ่งใน "ห้าพระนาม" ที่ฟาโรห์แห่งอียิปต์ทรงใช้ นอกจากนี้ยังเป็นหนึ่งในพระนามราชวงศ์ที่เก่าแก่ที่สุด โดยคำว่า "พระนามสองสตรี" ในปัจจุบันนั้นมาจากคำแปลของคำว่า *เนบตี* ในภาษาอียิปต์โบราณ

ศัพทมูลวิทยา
------------

คำว่า "พระนามเนบตี" และ "พระนามสองสตรี" มาจากคำภาษาอียิปต์โบราณคำว่า *nbtj* (*เนบตี*) ซึ่งเป็นคำนามรูปพหูพจน์ที่มีความหมายว่า "ผู้สตรี (สองคน)" ซึ่งเป็นเพียงคำนามเท่านั้น และเป็นคำสละสลวยในทางศาสนาที่ระบุให้กับเทพีเนคเบตและเทพีวาดเจต ซึ่งเป็นเทพสตรีคู่ที่ศักดิ์สิทธิ์ ในฐานะที่เป็นเครื่องราชอิสริยาภรณ์ เชื่อกันว่าเป็นสัญลักษณ์ของการที่อียิปต์เป็นปึกแผ่นอันหนึ่งอันเดียวกัน

ลักษณะพระนาม
------------

พระนามเนบตี ซึ่งคล้ายกับพระนามนิซุต-บิติในช่วงเวลาต่อมา โดยถูกประดิษฐ์ขึ้นด้วยกลุ่มสัญลักษณ์เครื่องหมายสองกลุ่ม ซึ่งสัญลักษณ์กลุ่มแรกเป็นสัญลักษณ์รูปแร้งนั่งอยู่บนตะกร้า ส่วนกลุ่มที่สองเป็นสัญลักษณ์รูปงูเห่าที่อยู่บนสัญลักษณ์รูปตะกร้าช่นกัน พระนามเนบตีที่เก่าแก่ที่สุดมีการปรากฏของรูปสัญลักษณ์มงกุฎแดงเหนือตะกร้าใบที่สองแทนสัญลักษณ์รูปงูเห่า และกลุ่มสัญลักษณ์เครื่องหมายที่ใช้ในพระนามเนบตีไม่เคยใช้แยกกัน

อ้างอิง
-------

1. 1 2  Toby A. H. Wilkinson: *Early Dynastic Egypt*. Routledge, London/New York 1999, ISBN 0-415-18633-1, p. 203-205.
2. 1 2  Wolfgang Helck, Eberhard Otto: *Nechbet*. In: *Kleines Lexikon der Ägyptologie*. Harrassowitz, Wiesbaden 1999, ISBN 3-447-04027-0, p. 199.
"**แฮบิตส์**" (อังกฤษ: Habits) เป็นเพลงของนักร้องชาวสวีเดน ทูเว ลู จากอีพี *ทรูธซีรัม* และอัลบั้มเปิดตัวชื่อ *ควีนออฟเดอะคลาวส์* ออกจำหน่ายวันที่ 25 มีนาคม ค.ศ. 2013 เป็นซิงเกิลที่สอง และออกจำหน่ายซ้ำในวันที่ 6 ธันวาคม ค.ศ. 2013 โดยใช้ชื่อว่า "**แฮบิตส์ (สเตย์ฮาย)**" เพลงออกจำหน่ายในสหรัฐอเมริกาวันที่ 14 เมษายน ค.ศ. 2014 เป็นซิงเกิลเปิดตัวจากอีพี *ทรูธซีรัม* และอัลบั้ม *ควีนออฟเดอะคลาวส์* ในด้านดนตรี "แฮบิตส์" เป็นเพลงป็อปที่มีเนื้อเรื่องว่าตัวเอกพยายามลืมคนสำคัญคนก่อนโดยการดื่มและความพึงพอใจแบบคติสุขารมณ์ 

"แฮบิตส์" ใช้เวลานานจนกลายเป็นเพลงที่รับความนิยม (sleeper hit) ขึ้นอันดับสามบนชาร์ตบิลบอร์ดฮอต 100 ในสหรัฐอเมริกา เป็นซิงเกิลแรกของเธอที่ขึ้นชาร์ตดังกล่าว ทูเว ลูเป็นนักร้องชาวสวีเดนที่มีเพลงขึ้นชาร์ตดังกล่าวสูงที่สุดนับตั้งแต่เพลง "เดอะไซน์" จากเอซออฟเบส ที่ขึ้นอันดับหนึ่งเมื่อปี ค.ศ. 1994 เพลงประสบความสำเร็จมากขึ้นในรูปแบบเวอร์ชันทำใหม่โดยฮิปปี ซาบอทาจ ขึ้นสิบอันดับแรกในออสเตรเลียและสหราชอาณาจักร และประเทศต่าง ๆ ในยุโรป

อ้างอิง
-------

1. ↑  Jason Lipshutz (29 September 2014). "Tove Lo's Five Real-Life Habits: The 'Habits (Stay High)' Singer Opens Up". *Billboard*. สืบค้นเมื่อ 30 October 2014.
**ภูเขาไฟโอซอร์โน** (สเปน: *volcán Osorno*) เป็นภูเขาไฟชนิดกรวยภูเขาไฟสลับชั้นสูงตั้งอยู่ระหว่างจังหวัดโอซอร์โนกับจังหวัดยังกีเวในแคว้นโลสลาโกสของประเทศชิลี ตั้งอยู่ทางชายฝั่งตะวันออกเฉียงใต้ของทะเลสาบยังกีเวและสามารถมองเห็นได้จากทะเลสาบโตโดสโลสซานโตส โอซอร์โนเป็นสัญลักษณ์ของภูมิประเทศท้องถิ่น และมักเป็นที่รู้จักจากการคล้ายคลึงกับภูเขาไฟฟุจิ

โอซอร์โนเป็นหนึ่งในภูเขาไฟที่มีพลังมากที่สุดในตอนใต้ของเทือกเขาแอนดีส ซึ่งได้มีการระเบิดรวม 11 ครั้งระหว่าง 1575 และ 1869 ลาวาจากการปะทุมักไหลจนถึงทะเลสาบยังกีเวและโตโดสโลสซานโตส ส่วนยอดของภูเขาไฟมักคลุมด้วยธารน้ำแข็งแม้จะมีความสูงไม่มากซึ่งมาจากการที่มีหิมะตกจำนวนมากจากสภาพอากาศทางทะเลชื้นของภูมิภาค

โอซอร์โนตั้งอยู่บนภูเขาไฟกรวยภูเขาไฟสลับชั้นอายุ 250,000 ปีที่ถูกกัดเซาะไปแล้ว ชื่อลาปิกาดา (*La Picada*) ที่มีแอ่งยุบปากปล่องยาว 6 กิโลเมตร

อ้างอิง
-------

1. 1 2 3  "Osorno". *Global Volcanism Program*. Smithsonian Institution. สืบค้นเมื่อ 2010-05-06.
2. ↑  "Volcanoes of South America". *Global Volcanism Program*. Smithsonian Institution. สืบค้นเมื่อ 2010-02-23.
**วันสมโภชนักบุญทั้งหลาย** (อังกฤษ: All Saints' Day; All Hallows) เป็นวันสมโภชในศาสนาคริสต์ ที่จัดขึ้นเพื่อแสดงความเคารพและระลึกถึงนักบุญทั้งหลายที่สถิตอยู่บนสวรรค์

ความเชื่อ
---------

คริสต์ศาสนิกชนเชื่อว่าผู้ที่ได้รับการชำระให้บริสุทธิ์แล้วจะได้เกิดบนสวรรค์ บุคคลเหล่านี้จึงถือเป็น "ผู้ศักดิ์สิทธิ์" หรือ "นักบุญ" ซึ่งได้เอาชนะความชั่วร้ายต่าง ๆ บนโลกแล้ว แต่คริสตชนบนโลกยังต้องต่อสู้กับความชั่วร้ายต่อไป จึงควรยึดถือนักบุญเหล่านั้นเป็นแบบอย่างในการดำเนินชีวิต ฝ่ายนักบุญบนสวรรค์ก็มีหน้าที่สำคัญคือการอ้อนวอนขอพรต่อพระเป็นเจ้าเพื่อคริสตชนบนโลก ให้สามารถต่อสู้และเอาชนะความชั่วร้ายได้ 

นอกจากผู้ที่ได้รับการประกาศเป็นนักบุญอย่างเป็นทางการจากคริสตจักรแล้ว ยังมีผู้ศักดิ์สิทธิ์อีกหลายท่านที่ไม่เป็นที่รู้จัก แต่ได้รับความรอดและสถิตบนสวรรค์ร่วมกับพระเป็นเจ้า การสมโภชนักบุญทั้งหลายจึงเป็นการฉลองเพื่อระลึกถึงความสำคัญของนักบุญทั้งหมดพร้อมกัน

ประวัติ
-------

ในศาสนาคริสต์ตะวันออกเริ่มมีการฉลองมรณสักขีทั้งหลายมาตั้งแต่คริสต์ศตวรรษที่ 4 ต่อมาจักรพรรดิโฟคาสแห่งจักรวรรดิไบแซนไทน์ ได้ถวายวิหารแพนธีอันแด่สมเด็จพระสันตะปาปาบอนิเฟซที่ 4 พระองค์จึงอภิเษกวิหารให้เป็นโบสถ์คริสต์อุทิศแด่พระนางมารีย์พรหมจารีและมรณสักขีทั้งหลายเมื่อวันที่ 13 พฤศจิกายน ค.ศ. 609

สมเด็จพระสันตะปาปาเกรกอรีที่ 3 โปรดให้สร้างโบสถ์น้อยขึ้นในมหาวิหารนักบุญเปโตรเพื่ออุทิศแด่นักบุญทั้งหลาย และกำหนดวันฉลองนักบุญทั้งหลายในวันที่ 1 พฤศจิกายนของทุกปี การฉลองนี้ได้แพร่หลายไปทั่วคริสตจักรในสมณสมัยสมเด็จพระสันตะปาปาเกรกอรีที่ 4

อ้างอิง
-------

1. ↑  "สมโภชนักบุญทั้งหลาย". คณะพระหฤทัยของพระเยซูเจ้าแห่งกรุงเทพฯ. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 28 ตุลาคม 2556. `{{cite web}}`: ตรวจสอบค่าวันที่ใน: `|accessdate=` (help)
2. ↑  "All Saints' Day". สารานุกรมคาทอลิก. สืบค้นเมื่อ 28 ตุลาคม 2556. `{{cite web}}`: ตรวจสอบค่าวันที่ใน: `|accessdate=` (help)
ภูเรือ (1,365 เมตร)
**อุทยานแห่งชาติภูเรือ** มีเนื้อที่ทั้งสิ้น 75,525 ไร่ ประกาศ เป็นเขตอุทยานแห่งชาติ เมื่อวันที่ 26 กรกฎาคม 2522 นับเป็นอุทยานแห่งชาติลำดับที่ 16 ของประเทศ อาณาเขตทางทิศเหนือติดกับประเทศลาว มีพื้นที่ครอบคลุม 3 อำเภอคือ อำเภอหนองบัว อำเภอภูเรือ และอำเภอท่าลี่ 

เราจะรู้จักภูเรือดีในนาม "*ที่พักผ่อนยามฤดูหนาวมาเยือน"* ที่นี่ อยู่บนเทือกเขาสูง เป็นรอยต่อระหว่างภาคเหนือและภาคอีสาน อุทยานแห่งชาติภูเรืออยู่บนยอดเขาสูงทำให้มีอากาศหนาวเย็นตลอดปี และยังเป็นอุทยานที่มีอากาศหนาวเย็นที่สุดของประเทศโดยเฉพาะในช่วงฤดูหนาวจะหนาวเย็นมาก จนกระทั่งน้ำค้างบนยอดหญ้าแข็งตัว ซึ่งภาษาพื้นเมืองเรียกว่า "แม่คะนิ้ง" รูปพรรณสัณฐานของภูเรือมีรูปร่างลักษณะเหมือนเรือใหญ่บนดอยสูง โดยรอบๆ จะมียอดดอยเป็นขุนเขาน้อยใหญ่ใกล้เคียง และยังมีฝ้าขาวด้วยละอองน้ำ หมอก ปกคลุมป่าอันอุดมสมบูรณ์ หินบางก้อนมีลักษณะเหมือนถูกปั้นแต่งไว้ สีสันสะดุดตา ชาวบ้านเรียกว่า "กว้านสมอ" สัตว์ป่าที่พบเห็นได้แก่ หมี เก้ง หมาใน ไก่ฟ้าพญาลอ เต่าปูลู 

* ข้อมูลเพิ่มเติม ภูเรือเส้นทางท่องเที่ยวภูเรือ เก็บถาวร 2016-03-05 ที่ เวย์แบ็กแมชชีน
* อำเภอภูเรือ อำเภอหนึ่งของจังหวัดเลย
* อุทยานแห่งชาติภูเรือ เป็นอุทยานแห่งชาติตั้งอยู่ที่ ตำบลหนองบัว อำเภอภูเรือ จังหวัดเลย

|  |  |
| --- | --- |
| Disambiguation icon |  หน้าแก้ความกำกวมนี้รวมบทความที่มีชื่อเหมือนหรือใกล้เคียงกัน
ถ้าลิงก์ภายในใดนำคุณมาหน้านี้ คุณอาจต้องการแก้ไขลิงก์ให้ชี้ไปยังหน้าที่ต้องการโดยตรง |
**ภูเขาไฟฮาเลอาคาลา**(Haleakala) คำว่าฮาเลคาลา มาจาภาษาโพลินีเซียน หมายความว่า "บ้านแห่งพระอาทิตย์" มีความสูงกว่า 3000 เมตร ตั้งอยู่บนเกาะเมาอีซึ่งเป็นเกาะใหญ่อันดับสองในหมู่เกาะฮาวาย บนยอดภูเขาไฟเป็นหุบเขาขนาดใหญ่และเป็นอุทยานแห่งชาติฮาเลอาคาลานับเป็นหุบภูเขาไฟที่สูงและใหญ่ที่สุดในโลก หุบภูเขาไฟมีเส้นรอบวงกว้างถึง 32 กิโลเมตร ซึ่งต่างจากภูเขาไฟอื่น เพราะว่าแต่ละด้านไม่เท่ากัน ทางด้านตะวันออกจะถูกกัดกร่อนมากกว่าจนเป็นหุบเขา ปากหุบเขากว้าง 11 กิโลเมตร มีเนื้อที่บนหุบเขากว่า 49 ตารางกิโลเมตร ประกอบไปด้วยป่า ทะเลทราย ทุ่งหญ้าปศุสัตว์ และทะเลสาบ ทางด้านตะวันตกและด้านใต้เป็นพื้นที่แห้งแล้ง พื้นผิวเป็นทรายหลากสี มีกองเถ้าสีแดงรวม 16 กอง ตั้งกระจายรอบๆ บางเถ้าสูงกว่า 306 เมตร ภูเขาไฟฮาเลอาคาลา ระเบิดครั้งสุดท้ายเมื่อปี ค.ศ 1790 อุณหภูมิเฉลี่ยบนยอดเขา 5-15 องศา อาการเย็นสบายตลอดปี

ความเชื่อของชาวพื้นเมือง
------------------------

ชาวพื้นเมืองบนเกาะเชื่อกันว่า ครั้งหนึ่งพระอาทิตย์รู้สึกง่วง และอยากกลับไปนอนจึงรีบลอยข้ามท้องฟ้า เป็นเหตุให้เกาะได้รับแสงสว้างไม่กี่ชั่วโมง ฮินา มารดาของเทพเจ้าเมาอีโกรธมาก เพราะวันที่สั้นลงทำให้ผ้าที่ทำจากเปลือกไม้ของนางไม่แห้งสนิท เทพเจ้าเมาอีจึงคิดอุบายขึ้น โดยใช้ใยมะพร้าวถึกเป็นเชือก จากนั้นก็นอนรอเวลาที่พระอาทิตย์จะขึ้นเหนือยอดเขาฮาเลอาคาลา เมื่อพระอาทิตย์ขึ้น เทพเจ้าเมาอีจึงโยนบ่วงคล้องรัศมีที่เพิ่มโผล่ขึ้นมา ทำให้จับพระอาทิตย์ได้ พระอาทิตย์สัญญาว่าต่อไปจะลอยผ่านเกาะนี้อย่างช้าๆเพื่อให้ฮินาและชาวเกาะได้รับแสงอาทิตย์ตลอดวัน
หุบเขาบนภูเขาไฟฮาเลอาคาลา มีความสำคัญต่อประเพณีและวัฒนธรรมของชาวเกาะ พวกชาวพื้นเมืองเคยนำอาหารไปวางที่หุบเขาเพื่อบวงสรวงเทพเจ้า และเคยเป็นที่ทำพิธีฝังศพของบรรดาหัวหน้าเผ่าชาวเกาะฮาวายอีกด้วย

พืชพรรณ
-------

ต้นซิลเวอร์ซอร์ด
มีต้นไม่เพียงไม่กี่ชนิดที่ขึ้นได้แต่ยังพอมีหญ้าและพุ่มไม้ที่หยั่งรากบนเถ้าถ่านภูเขาไฟได้ มีต้นซิลเวอร์ซอร์ด ซึ่งเป็นต้นอีกชนิดที่สามารถอยู่ได้ มีลักษณะลำต้นอวบหน้า อาจสูงได้ถึง 2 เมตร หลังจากขึ้นจะโตอยู่ได้ราว 20 ปี เป็นต้นที่มีดอกสีม่วงสวยงาม หลังจากออกดอกแล้วต้นก็จะตาย และเป็นพืชคุ้มครองอีกด้วย นอกจากนี้ยังมีสัตว์อื่นๆที่อาศัยอยู่เช่น แพะ หมู นกทะเลเพเทร็ล และ ห่านฮาวาย

  

พิกัดภูมิศาสตร์: 20°42′35″N 156°15′12″W﻿ / ﻿20.70972°N 156.25333°W﻿ / 20.70972; -156.25333
พระราชกฤษฎีกานูเอบาปลันตาแห่งกาตาลุญญา
**พระราชกฤษฎีกานูเอบาปลันตา** (สเปน: *Decretos de Nueva Planta*; กาตาลา: *Decrets de Nova Planta*) เป็นพระราชกฤษฎีกาจำนวนหนึ่งที่พระเจ้าเฟลิเปที่ 5 พระมหากษัตริย์สเปนพระองค์แรกจากราชวงศ์บูร์บง ทรงลงพระปรมาภิไธยในระหว่าง ค.ศ. 1707 ถึง ค.ศ. 1716 ซึ่งอยู่ในช่วงสงครามสืบราชบัลลังก์สเปนและหลังมีสนธิสัญญายูเทรกต์มายุติสงครามนั้นไปแล้วเล็กน้อย

ผลแห่งพระราชกฤษฎีกา
-------------------

พระราชกฤษฎีกานี้มีผลในทางปฏิบัติเป็นการก่อให้เกิดรัฐสเปนและความเป็นพลเมืองสเปน โดยล้มเลิกการแบ่งแยกทางกฎหมายทั้งหมดระหว่างชาวกัสติยากับชาวอารากอน พระราชกฤษฎีกายังยกเลิกเขตแดนและพิกัดอัตราภาษีทั้งหมดภายในประเทศ ยกเว้นแต่ในดินแดนบาสก์ นอกจากนี้ พระราชกฤษฎีกายังให้พลเมืองของรัฐสเปนที่ก่อตั้งขึ้นใหม่นั้นมีสิทธิค้าขายกับอาณานิคมอเมริกันและเอเชียซึ่งไม่ถือเป็นอาณาเขตเฉพาะของราชบัลลังก์กัสติยาอีกต่อไป อนึ่ง รัฐบาลในมาดริดยังจะได้แต่งตั้งข้าราชการชั้นสูงโดยตรง และสถาบันส่วนใหญ่ในพื้นที่ที่กลายเป็นองค์กรส่วนท้องถิ่นแล้วก็จะต้องถูกยกเลิก ส่วนคดีความนั้นก็จะต้องฟ้องและต่อสู้กันเป็นภาษากัสติยา ซึ่งได้กลายเป็นภาษาหนึ่งเดียวของรัฐบาลแทนภาษาละติน ภาษากาตาลา และภาษาอื่น ๆ ในสเปนแล้ว

อ้างอิง
-------

1. 1 2  Stanley G. Payne. "Chapter 16, The Eighteenth-Century Bourbon Regime in Spain". *A History of Spain and Portugal - Vol. 2*. สืบค้นเมื่อ 2008-04-17.
**หมี่ ปาจื่อ** (จีน: 羋八子; พินอิน: *Mǐ Bāzǐ*; 338–265 ปีก่อนคริสตกาล) หลังพระโอรสเสวยราชย์แล้วได้ฐานันดรศักดิ์ว่า **เซฺวียนไท่โฮ่ว** (จีน: 宣太后; พินอิน: *Xuān Tàihòu*) เป็นราชนารีจากรัฐฉู่ (楚国) ได้เป็นพระสนมของพระเจ้าฉินฮุ่ยเหวิน (秦惠文王) แห่งรัฐฉิน (秦国) มีพระโอรสด้วยกันหนึ่งพระองค์ซึ่งต่อมาเสวยราชย์เป็นพระเจ้าฉินเจ้าเซียง (秦昭襄王) พระนางได้สำเร็จราชการแทนพระเจ้าฉินเจาเซียงที่ยังทรงพระเยาว์ ในฐานะพระราชชนนีพันปีหลวงตำแหน่งไท่โฮ่ว (太后) ระหว่างนั้น พระนางได้กระทำชู้กับเจ้าผู้ครองรัฐอี้-ฉฺวี (義渠) จนมีโอรสด้วยกันสององค์ แต่ภายหลัง พระนางล่อลวงเจ้ารัฐอี้-ฉฺวีมาฆ่าทิ้ง เปิดทางให้กองทัพฉินเข้าโจมตีรัฐอี้-ฉฺวีและยึดครองภูมิภาคเอ้อเอ่อร์ตัวซือ (鄂爾多斯) เป็นผลสำเร็จ

พระนางปกครองรัฐฉินโดยพฤตินัยตั้งแต่ 307 ปีก่อนคริสตกาล จนสิ้นอำนาจลงเมื่อถูกเสนาบดีฟ่าน จู (范雎) โค่นล้มในราวทศวรรษที่ 270 ก่อนคริสตกาล พระนางพิทักษ์และส่งเสริมผลประโยชน์ของรัฐฉิน แต่เมื่อรัฐฮั่น (韓國) ถูกรัฐฉู่รุกราน และขอความช่วยเหลือมายังรัฐฉิน พระนางบอกปัดเพราะไม่ต้องสู้กับรัฐฉู่ซึ่งเป็นบ้านเกิดเมืองนอน

อ้างอิง
-------

1. ↑  di Cosmo, Nicola (2002). *Ancient China and Its Enemies: The Rise of Nomadic Power in East Asian History*. Cambridge, UK New York: Cambridge University Press. p. 142. ISBN 978-052-1-77064-4.
2. ↑  Sima, Qian (2006). *Records of the Grand Historian*. Zhonghua Book Company. ISBN 9787101051469.
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

พระราชกฤษฎีกาอ็องบวซ ค.ศ. 1563
**พระราชกฤษฎีกาอ็องบวซ** (อังกฤษ: Edict of Amboise) ที่ลงนามกันที่พระราชวังอ็องบวซเมื่อวันที่ 19 มีนาคม ค.ศ. 1563 โดยแคทเธอรีน เดอ เมดิชิผู้ขณะนั้นทรงดำรงพระราชอิสริยยศเป็นผู้สำเร็จราชการแผ่นดินแทนพระราชโอรสพระเจ้าชาร์ลส์ที่ 9 เป็นพระราชกฤษฎีกาเพื่อการยุติช่วงแรกของสงครามศาสนาของฝรั่งเศส และนำราชอาณาจักรกลับมาสู่สันติสุขโดยการรับรองเสรีภาพและอภิสิทธิ์ในการนับถือศาสนาแก่ประชากรผู้เป็นโปรเตสแตนต์หรือที่เรียกว่าอูเกอโนต์

แม้ว่าจะเป็นพระราชกฤษฎีกาที่มีเนื้อหาที่จำกัดกว่าพระราชกฤษฎีกาแซ็ง-แฌร์แม็งที่ลงนามกันในปีก่อนหน้านั้น แต่ก็ยังอนุญาตให้มีการทำพิธีศาสนาแบบโปรเตสแตนต์ภายในที่อยู่อาศัยส่วนบุคคลของขุนนาง และในปริมณฑลของเมืองที่ระบุภายใน "baillage" หรือ "sénéchaussée"

ราชสภาแห่งปารีสผู้ขับสมาชิกผู้เป็นอูเกอโนต์ออกจากสภาต่อต้านการลงทะเบียนของพระราชกฤษฎีกาเช่นเดียวกับสภาการปกครองท้องถิ่น แต่ก็ได้ยินยอมหลังจากที่มีการประท้วง แต่เพิ่มข้อแม้ในพระราชกฤษฎีกามิให้มีผลบังคับตามเนื้อหาอย่างเต็มที่จนกว่าพระเจ้าชาร์ลส์ที่ 9 จะทรงบรรลุนิติภาวะ เมื่อสภาแห่งชาติมีโอกาสที่จะตัดสินกรณีที่เกี่ยวกับข้อขัดแย้งทางศาสนา เมื่อพระเจ้าชาร์ลส์ทรงประกาศการบรรลุนิติภาวะของพระองค์เมื่อมีพระชนมายุได้ 14 พรรษาเมื่อวันที่ 17 สิงหาคม ค.ศ. 1563 พระองค์ก็ทรงเลือกรัฐบาลท้องถิ่นแห่งรูอ็องให้เป็นสถานที่สำหรับ "lit de justice" หรือ "การออกพระราชกฤษฎีกา" แทนปารีสที่ทำกันตามปกติ ในขณะเดียวกันก็ทรงออกพระราชกฤษฎีกาฉบับสมบูรณ์แทนฉบับย่อที่บังคับใช้กันก่อนหน้านั้น

อ้างอิง
-------

1. ↑  Part of the Catholic establishment's fear of Calvinism was as an agent of radical grass-roots reforms (see Jonathan Powis, "Order, religion, and the magistrates of a provincial parlement in sixteenth-century France", *Archiv für Reformationsgeschichte* **81** [1980:180-96]). A noble household could be assumed to have a moderating influence.
2. ↑  Terms of the Edict of Amboise are discussed in N.M. Sutherland, *The Huguenot Struggle for Recognition* (New Haven: Yale University Press) 1980:356f.

ดูเพิ่ม
-------

* สงครามศาสนาของฝรั่งเศส
* รายชื่อสนธิสัญญา
**วันสตรีไทย** ตรงกับวันที่ 1 สิงหาคมของทุกปี โดยสมเด็จพระนางเจ้าฯ พระบรมราชินีนาถ พระราชทานไว้ตั้งแต่ปี พ.ศ. 2546  จัดตั้งขึ้นเพื่อเฉลิมพระเกียรติสมเด็จพระนางเจ้าฯ พระบรมราชินีนาถในพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันมหามงคล 12 สิงหาคม ซึ่งเป็นวันเฉลิมพระชนมพรรษาของพระองค์ ด้วยสำนึกในพระมหากรุณาธิคุณที่มีพระวิริยะอุตสาหะ ตรากตรำบำเพ็ญพระราชกรณียกิจเพื่อให้คนไทยได้มีอาชีพ และได้พระราชทานให้วันที่ 1 สิงหาคมเป็น "วันสตรีไทย" ของทุกปี เพื่อให้ผู้หญิงไทยมีโอกาสแสดงถึงความรู้ ความสามารถในการพัฒนาประเทศ ควบคู่ไปกับการสร้างความเข้มแข็งให้สถาบันสังคม และให้สามารถเทียบเท่าสตรีสากลของหลายประเทศที่เจริญแล้ว 

ซึ่งทุกวันที่ 8 มีนาคมของทุกปี จะมีการประกาศถึงเกียรติประวัติของสตรีชั้นแนวหน้าของโลกทั้งที่มีชีวิต และที่เสียชีวิตไปแล้ว เช่น ไดอาน่า เจ้าหญิงแห่งเวลส์ แม่ชีเทเรซา แห่งประเทศอินเดีย ประธานาธิบดี เมกาวาตี ซูการ์โนปูตรี แห่งอินโดนีเซีย และนางอองซานซูจี ของพม่าที่เรียกร้องประชาธิปไตยกับประเทศ ส่วนในประเทศไทยมีอยู่หลายท่าน เช่น คุณหญิงแพทย์หญิงพรทิพย์ โรจนสุนันท์,คุณหญิงสุดารัตน์ เกยุราพันธุ์,นางปวีณา หงสกุล

วันสตรีไทยถือเป็นวันสำคัญวันหนึ่ง เพราะเปิดโอกาสให้ผู้หญิงไทยออกมาทำกิจกรรมร่วมกัน จะเห็นได้ว่าในปัจจุบันสตรีมีบทบาทมากขึ้น มีความสามารถทัดเทียมผู้ชาย เป็นที่ยอมรับจากสังคม จะเห็นได้จากหน่วยงานราชการและภาคเอกชนเริ่มมีสตรีเข้าไปเป็นหัวหน้างานมากขึ้น รวมถึงการเข้าไปมีบทบาทในการบริหารประเทศชาติ สตรีไทยในยุคปัจจุบัน จึงต้องเป็นสตรีที่มีความรู้ความสามารถครบถ้วนทุกๆ ด้าน ทั้งด้านการบริหาร การจัดการ การเป็นแม่ที่ดีของลูก เป็นภรรยาที่ดีของสามี และเป็นแม่ศรีเรือนที่ดี พร้อมทั้งต้องก้าวทันกับยุคสมัย เทคโนโลยีที่เปลี่ยนไป เพื่อให้เป็นที่ยอมรับของสังคม

อ้างอิง
-------

1. ↑
**ซอฟี วีลแม็ส สโตน** (ฝรั่งเศส: *Sophie Wilmès Stone*) เป็นนักการเมืองหญิงชาวเบลเยียมซึ่งเคยดำรงตำแหน่งเป็นนายกรัฐมนตรีเบลเยียมคนที่ 52 และเป็นสตรีคนแรกที่เป็นนายกรัฐมนตรี โดยในปัจจุบันดำรงตำแหน่งรองนายกรัฐมนตรีและรัฐมนตรีการต่างประเทศตั้งแต่ ค.ศ. 2020

วีลแม็สได้รับเลือกเป็นสมาชิกสภาผู้แทนราษฎรครั้งแรกใน ค.ศ. 2014 และได้รับเลือกเป็นรัฐมนตรีการงบประมาณในรัฐบาลมีแชล 1 และ 2 ระหว่าง ค.ศ. 2015–2019

ภายหลังจากการเลือกตั้งทั่วไปใน ค.ศ. 2019 สมเด็จพระราชาธิบดีฟีลิปมีพระบรมราชานุญาตให้วีลแม็สจัดตั้งรัฐบาลชั่วคราว (รัฐบาลวีลแม็ส 1) ก่อนที่จะจัดตั้งรัฐบาลใหม่อีกครั้งในเดือนมีนาคม ค.ศ. 2020 เพื่อจัดการกับการระบาดทั่วของโควิด-19

ต่อมาในเดือนตุลาคม ค.ศ. 2020 วีลแม็สได้เข้าร่วมกับรัฐบาลของอาเล็กซันเดอร์ เดอ โกร ในตำแหน่งรัฐมนตรีการต่างประเทศ และรองนายกรัฐมนตรี

อ้างอิง
-------

1. ↑  "Prime Minister of Belgium". *www.premier.be*. สืบค้นเมื่อ 22 February 2020.
2. 1 2  Marine Strauss (October 1, 2020),Finally, a government after 652 days: New Belgian PM debuts at EU summit *Reuters*.
3. ↑  VRT NWS (2020-03-16). "Premier Sophie Wilmès (MR) vraagt morgen het vertrouwen in de Kamer". *vrtnws.be* (ภาษาดัตช์). สืบค้นเมื่อ 2020-03-17.
ด้านหน้าเซี่ยงไฮ้โอเชียนอะควาเรียม
**เซี่ยงไฮ้โอเชียนอะควาเรียม** (จีน: 上海海洋水族馆; อังกฤษ: Shanghai Ocean Aquarium; ตัวย่อ: SOA) สถานแสดงพันธุ์สัตว์น้ำแห่งหนึ่งที่มีชื่อเสียง ตั้งอยู่ในเมืองเซี่ยงไฮ้ ประเทศจีน จัดเป็นสถานแสดงพันธุ์สัตว์น้ำที่ใหญ่ที่สุดในทวีปเอเชีย มีเนื้อที่กว่า 22,400 ตารางเมตร เปิดให้บริการในปี ค.ศ. 2002

เซี่ยงไฮ้โอเชียนอะควาเรียม ตั้งอยู่ ณ เลขที่ 1388 ถนนลู่เจียเจ่ยริง เขตผู่ตง ประกอบด้วยส่วนที่อยู่บนดิน 5 ชั้น และใต้ดิน 3 ชั้น สร้างโดยทีมงานเดียวกับอันเดอร์วอเตอร์ เวิร์ล, สิงคโปร์ และ นานจิง อันเดอร์วอเตอร์ เวิร์ล มีจุดที่น่าสนใจอยู่ที่อุโมงค์ทางเดินใต้น้ำที่ยาวที่สุดถึง 155 เมตร ที่ประกอบไปด้วยกระจกใสแผ่นใหญ่ยาวตลอดแนวอุโมงค์นั้น มูลค่ากว่า 6.6 ล้านดอลลาร์สหรัฐ

ซึ่งจะแบ่งออกเป็น 9 โซน และได้รวบรวมสัตว์น้ำกว่า 450 ชนิด ภายในจะแสดงให้เห็นถึง กำเนิดแม่น้ำแยงซีเกียงในประเทศจีน, ผืนป่าอะเมซอนในทวีปอเมริกาใต้, น่านน้ำจีน, ป่าโกงกางในประเทศออสเตรเลีย, แม่น้ำในทวีปแอฟริกา และผืนป่าดงดิบในภูมิภาคเอเชียตะวันออกเฉียงใต้, ธารน้ำแข็งในทวีปแอนตาร์ติก โดยมีสัตว์น้ำและสัตว์ชนิดต่าง ๆ ที่น่าใจรวบรวมไว้อยู่ที่นี่ อาทิ ปลาฉนากน้ำจืด, แอลลิเกเตอร์จีน, ซาลาแมนเดอร์ยักษ์จีน, ปลาฉลามพอร์ตแจ็คสัน, ตะกอง เป็นต้น

อ้างอิง
-------

1. ↑  Shanghai Ocean Aquarium ("SOA")[*ลิงก์เสีย*]
2. ↑  "อะควาเรียม" โลกใต้สมุทร…หลังบานกระจก จากผู้จัดการออนไลน์[*ลิงก์เสีย*]
3. ↑  "Knowing SOA". *sh-aquarium.com*. Shanghai Ocean Aquarium. คลังข้อมูลเก่าเก็บจากแหล่งเดิมเมื่อ 2012-06-24. สืบค้นเมื่อ 17 March 2012.
4. ↑  "Shanghai Ocean Aquarium". *advanced-aquariums.com*. Advanced Aquarium Technologies. คลังข้อมูลเก่าเก็บจากแหล่งเดิมเมื่อ 2012-03-04. สืบค้นเมื่อ 17 March 2012.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เซี่ยงไฮ้โอเชียนอะควาเรียม**

* เว็บไซต์ทางการ
* แผนที่และภาพถ่ายทางอากาศของ เซี่ยงไฮ้โอเชียนอะควาเรียม
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 31°14′33″N 121°29′50″E﻿ / ﻿31.242554°N 121.49717°E﻿ / 31.242554; 121.49717
ตราสัญลักษณ์ของยุวพุทธิกสมาคมแห่งประเทศไทย ในพระบรมราชูปถัมภ์
**ยุวพุทธิกสมาคมแห่งประเทศไทย ในพระบรมราชูปถัมภ์** เป็นองค์กรทางพระพุทธศาสนาที่สำคัญองค์กรหนึ่งของประเทศไทย **ยุวพุทธิกะ** มีความหมายว่า "ผู้เยาว์ที่นับถือในคำสั่งสอนของพระพุทธเจ้า" ถือกำเนิดขึ้นจากแนวคิดที่จะนำหลักธรรมทางพระพุทธศาสนาให้เข้าถึงเยาวชนและคนรุ่นใหม่ โดยได้มีการดำเนินงานอย่างเป็นรูปธรรมมากว่า 50 ปี

ประวัติ
-------

ยุวพุทธิกสมาคมแห่งประเทศไทย ก่อตั้งขึ้นเป็นทางการเมื่อวันที่ 14 มิถุนายน พ.ศ. 2493 จากแรกเริ่มคือคณะยุวพุทธิกะซึ่งเกิดจากคนรุ่นใหม่ผู้มีอุดมการณ์มุ่งมั่นที่จะศึกษาและเผยแผ่พระพุทธศาสนา ประกอบด้วย นายเสถียร โพธินันทะ, นายบุญยง ว่องวานิช, และนายสุพจน์ แสงสมบูรณ์ ท่านทั้ง 3 ได้จัดตั้ง "คณะยุวพุทธิกะ" ขึ้นเมื่อวันพุธ ที่ 15 มกราคม พ.ศ 2492 โดยมีความเห็นพ้องกันว่า จะต้องตั้งสมาคมเผยแผ่พระพุทธศาสนา สำหรับคนวัยเดียวกัน เพื่อจะได้ชักจูงคนหนุ่มสาวให้มาสนใจในพระพุทธศาสนา ซึ่งได้รับการสนับสนุนจาก อ.สุชีพ ปุญญานุภาพ เมื่อครั้งยังอยู่ใต้ร่มกาสาวพัสตร์ทรงสมณศักดิ์ที่พระศรีวิสุทธิญาณ ได้อนุญาตให้ใช้พระอุโบสถวัดกันมาตุยาราม เป็นที่ทำการเริ่มแรก ระยะแรกได้จัดกิจกรรมปุจฉา-วิสัชนาธรรมในวันอาทิตย์ และมีอบรมปฏิบัติสมถวิปัสสนาภาวนา ได้รับความสนใจจากประชาชนทั่วไป และได้รับความชื่นชมจากผู้ใหญ่ในสมัยนั้น กระทั่งต่อมาได้พัฒนาจนเกิดเป็นยุวพุทธิกสมาคมแห่งประเทศไทยในพระบรมราชูปถัมภ์ ในวันที่ 14 มิถุนายน พ.ศ. 2493 ได้ใช้อักษรย่อว่า "ย.พ.ส." โดยได้ดำเนินกิจกรรมต่างๆ ทั้งด้านการศึกษา เผยแผ่ และปฏิบัติธรรมตามหลักพระพุทธศาสนาแก่เยาวชน ตลอดจนผู้ที่สนใจอย่างสม่ำเสมอ ปัจจุบันที่ตั้งสำนักงานใหญ่อยู่ที่เขตภาษีเจริญ กรุงเทพมหานคร

ลักษณะเด่นของยุวพุทธิกสมาคม
---------------------------

* จดทะเบียนเป็นยุวพุทธิกสมาคมแห่งแรกในประเทศไทย เมื่อวันที่ 14 มิถุนายน 2493 ในเวลาต่อมาจึงมียุวพุทธิกสมาคมจังหวัดต่าง ๆ เกิดขึ้น
* ยุวพุทธ บริหารงานโดยคณะกรรมการบริหารและเจ้าหน้าที่ประจำ
* มีการบริหารจัดการ อย่างเป็นระบบ
* ยุวพุทธ เป็นผู้ริเริ่มหลักสูตรต่าง ๆ เช่น บรรพชาสามเณรภาคฤดูร้อน เป็นครั้งแรก เมื่อปี พ.ศ. 2509
* เป็นองค์กรสาธารณกุศล ที่มีศูนย์วิปัสสนากรรมฐานเปิดให้ผู้ประชาชนทั่วไปเข้าอบรม ปฏิบัติธรรม ทุกเดือนตลอดปี โดยไม่คิดค่าใช้จ่ายใดๆ เป็นเวลาร่วม 20 ปี
* ยุวพุทธ มีหลักสูตรอบรมปฏิบัติธรรมหลากหลาย ทั้งหลักสูตรระยะสั้น 1 วัน , หลักสูตร 2 วัน , หลักสูตร 3 วัน ,หลักสูตร 8 วัน , หลักสูตร 15 วัน จนถึงหลักสูตร 1 เดือน และ หลักสูตร 3 เดือน เพื่อให้ผู้สนใจสามารถเลือกเข้าอบรมปฏิบัติธรรมในโครงการต่าง ๆ ตาม ที่เวลาของตนจะอำนวย

ข้อมูลเพิ่มเติม
---------------

* ยุวพุทธิกสมาคมแห่งประเทศไทยในพระบรมราชูปถัมภ์
**ดิงโก สิงห์** (Dingko Singh, 1 มกราคม พ.ศ. 2522 – 10 มิถุนายน พ.ศ. 2564) เป็นนักมวยสากลสมัครเล่นชาวอินเดียที่ได้เหรียญทองกีฬาเอเชียนเกมส์ พ.ศ. 2541 เป็นชาวมณีปุระ เขาได้รับรางวัลปัดมาศรีจากรัฐบาลอินเดียใน พ.ศ. 2556

สิงห์เกิดที่หมู่บ้านในพื้นที่ห่างไกลในรัฐมณีปุระ ต่อมาได้ชกมวยสากลสมัครเล่นจนติดทีมชาติอินเดีย ได้เหรียญทองมวยสากลสมัครเล่นชิงถ้วยพระราชทานคิงส์คัพใน พ.ศ. 2540 และได้รางวัลนักมวยยอดเยี่ยมด้วย ส่วนในกีฬาเอเชียนเกมส์ ในรอบรองชนะเลิศ สิงห์เป็นฝ่ายชนะสนธยา วงษ์ประเทศจากไทยอย่างพลิกความคาดหมาย และเกิดการประท้วงจากฝ่ายไทย แต่สิงห์ก็ได้ขึ่นชกในรอบชิงชนะเลิศ และเป็นฝ่ายชนะ ตีมูร์ ตุลยากอฟ จากอุซเบกิสถาน ได้เหรียญทองในที่สุด สิงห์ไม่ได้ขึ้นชกมวยสากลอาชีพ แต่หันไปรับราชการในกองทัพเรืออินเดียแทน และเป็นผู้ฝึกสอนมวยสากลให้กองทัพด้วย

อ้างอิง
-------

1. ↑  "Indian Asian Games gold medallist Dingko Singh dies aged 42". *www.connectedtoindia.com*. สืบค้นเมื่อ 2021-06-10.
2. ↑  S. Rifaquat, Ali (November 13, 1999). "India's most volatile pugilist". The Tribune. สืบค้นเมื่อ 20 November 2009.
3. ↑  "Padma Awards Announced" (Press release). Ministry of Home Affairs. 25 January 2013. สืบค้นเมื่อ 27 January 2013.

* sports-reference เก็บถาวร 2012-10-24 ที่ เวย์แบ็กแมชชีน
*
**ไพรมอเรียล** (อังกฤษ: primorial) เป็นคำที่รวมกันระหว่างจำนวนเฉพาะ (prime) กับแฟกทอเรียล (factorial) ตั้งโดย ฮาร์วีย์ ดับเนอร์ (Harvey Dubner) มีความหมายสองแบบ ดังที่จะได้กล่าวต่อไป

ฟังก์ชันไพรมอเรียลถูกสร้างขึ้นเพื่อเป็นข้อพิสูจน์ให้กับทฤษฎีบทของยุคลิด ว่ามีจำนวนเฉพาะเป็นจำนวนอนันต์

ความหมายที่หนึ่ง
----------------

กราฟของ f (*n*) = *pn*# ลงจุดแบบลอการิทึม
ไพรมอเรียล *pn*# คือผลคูณของจำนวนเฉพาะ *n* ตัวแรก  นั่นคือ

{\displaystyle p\_{n}\#=\prod \_{k=1}^{n}p\_{k}}
เมื่อ *pk* คือจำนวนเฉพาะตัวที่ *k*

ตัวอย่างเช่น *p*5# คือผลคูณของจำนวนเฉพาะ 5 ตัวแรก

{\displaystyle p\_{5}\#=2\times 3\times 5\times 7\times 11=2310}
ลำดับจำนวนของไพรมอเรียล *pn*# บางตัวมีดังนี้

1, 2, 6, 30, 210, 2310, ... (ลำดับ OEIS A002110)
ลำดับดังกล่าวรวมถึง *p*0# = 1 ซึ่งเป็นผลคูณว่างด้วย

อัตราการเติบโตของไพรมอเรียลในลำดับสามารถคำนวณได้จาก

{\displaystyle p\_{n}\#=\exp \left[(1+o(1))\cdot n\log n\right]}
เมื่อ exp คือฟังก์ชันเอกซ์โพเนนเชียล *ex* และ o คือสัญกรณ์โอเล็ก (ดูเพิ่มในสัญกรณ์โอใหญ่) 

ลอการิทึมธรรมชาติของไพรมอเรียลคือฟังก์ชันเชบีเชฟที่หนึ่ง (the first Chebyshev function) เขียนแทนด้วย ϑ (*n*) หรือ θ (*n*) ซึ่ง *n* จะเข้าใกล้เชิงเส้นเมื่อ *n* มีค่ามากๆ

ความหมายที่สอง
--------------

กราฟของฟังก์ชัน f (*n*) = *n*# (จุดสีแดง) เปรียบเทียบกับ *n*! ลงจุดแบบลอการิทึม
ไพรมอเรียล *n*# คือผลคูณของจำนวนเฉพาะทั้งหมดที่ไม่มากกว่า *n* เมื่อ *n* ≥ 1  นิยามโดย

{\displaystyle n\#={\begin{cases}1&n=1\\n\times ((n-1)\#)&n>1\And n{\text{ is prime}}\\(n-1)\#&n>1\And n{\text{ is composite}}\end{cases}}}
ซึ่งมีความหมายเทียบเท่ากับ 

{\displaystyle n\#=p\_{\pi (n)}\#}
เมื่อ π (*n*) คือฟังก์ชันนับจำนวนเฉพาะ (ลำดับ OEIS A000720) โดยให้จำนวนของจำนวนเฉพาะไม่มากกว่า *n*

ตัวอย่างเช่น 7# คือผลคูณของจำนวนเฉพาะทั้งหมดที่ไม่มากกว่า 7 นั่นคือ

{\displaystyle 7\#=2\times 3\times 5\times 7=210}
และเนื่องจาก π (7) = 4 ดังนั้นจึงสามารถคำนวณได้อีกวิธีเป็น

{\displaystyle 7\#=p\_{\pi (7)}\#=p\_{4}\#=210}
ลำดับจำนวนของไพรมอเรียล *n*# บางตัวมีดังนี้

1, 2, 6, 6, 30, 30, 210, 210, 210, 210, 2310, ...
จะเห็นว่าไพรมอเรียล *n*# ซึ่ง *n* เป็นจำนวนประกอบ จะซ้ำกับจำนวนที่อยู่ก่อนหน้าคือ (*n* − 1)# ตามที่ได้กำหนดไว้ในนิยาม

อัตราการเติบโตของไพรมอเรียลในลำดับสามารถคำนวณได้จาก

{\displaystyle \log n\#\sim n}

ตารางค่าไพรมอเรียล
------------------

| *n* | *n*# | *pn* | *pn*# |
| --- | --- | --- | --- |
| 0 | ไม่นิยาม | ไม่มีจำนวนเฉพาะ | 1 |
| 1 | 1 | 2 | 2 |
| 2 | 2 | 3 | 6 |
| 3 | 6 | 5 | 30 |
| 4 | 6 | 7 | 210 |
| 5 | 30 | 11 | 2310 |
| 6 | 30 | 13 | 30030 |
| 7 | 210 | 17 | 510510 |
| 8 | 210 | 19 | 9699690 |
| 9 | 210 | 23 | 223092870 |
| 10 | 210 | 29 | 6469693230 |
| 11 | 2310 | 31 | 200560490130 |
| 12 | 2310 | 37 | 7420738134810 |
| 13 | 30030 | 41 | 304250263527210 |
| 14 | 30030 | 43 | 13082761331670030 |
| 15 | 30030 | 47 | 614889782588491410 |

อ้างอิง
-------

1. 1 2  เอริก ดับเบิลยู. ไวส์สไตน์, "Primorial" จากแมทเวิลด์.
2. 1 2  (ลำดับ OEIS A002110)
3. ↑  เอริก ดับเบิลยู. ไวส์สไตน์, "Chebyshev Functions" จากแมทเวิลด์.
4. 1 2  (ลำดับ OEIS A034386)

* Harvey Dubner, "Factorial and primorial primes".  *J. Recr. Math.*, 19, 197–203, 1987.
**ไพฑูรย์ นนทะดี** (เกิด 11 สิงหาคม พ.ศ. 2530) เป็นนักฟุตบอลชาวไทย ลงเล่นในตำแหน่งกองกลาง

โดยในช่วงที่ไพฑูรย์ค้าแข้งให้กับสโมสรเมืองทอง ยูไนเต็ด ในปี 2553 ได้มีโอกาสลงเล่นให้กับทีมชาติไทยชุดใหญ่ 1 นัด ในการแข่งขันกระชับมิตรของฟีฟ่าที่พบกับทีมชาติแอฟริกาใต้ เมื่อวันที่ 16 พฤษภาคม พ.ศ. 2553 ที่สนามเอ็มบอมเบลา สเตเดียม เมืองเนลสไปรต์ (แอฟริกาใต้ ชนะ 4-0)

ประวัติ
-------

ไพฑูรย์ นนทะดี เป็นชาวจังหวัดชัยภูมิ จบการศึกษาชั้นมัธยมศึกษาตอนปลายจากโรงเรียนภักดีชุมพลวิทยา และได้มาศึกษาต่อในระดับอุดมศึกษาที่คณะวิทยาศาสตร์การกีฬา จุฬาลงกรณ์มหาวิทยาลัย จนจบปริญญาตรีสาขาการโค้ชกีฬาและจิตวิทยาการกีฬา

การเล่นฟุตบอล
-------------

### จุฬา-สินธนา และ จุฬาฯ ยูไนเต็ด

ไพฑูรย์ เริ่มเล่นฟุตบอลในระดับไทยลีก ดิวิชัน 1 กับสโมสรจุฬาฯ-สินธนา และสามารถพาสโมสรเลื่อนชั้นมาสู่ไทยพรีเมียร์ลีกได้สำเร็จ ด้วยการคว้าตำแหน่งรองแชมป์ดิวิชัน 1 ฤดูกาล 2550

### เมืองทอง ยูไนเต็ด

ระดับทีมชาติ
------------

ในปี 2553 ไพฑูรย์ นนทะดี ถูกไบรอัน ร็อบสันกุนซือทีมชาติไทยในขณะนั้น เรียกติดทีมชาติไทยครั้งแรกในการแข่งขันกระชับมิตรกับทีมชาติแอฟริกาใต้ เมื่อวันที่ 15 พฤษภาคม พ.ศ. 2553 ที่สนามเอ็มบอมเบลา สเตเดียม โดยถูกส่งลงสนามแทนธีรเทพ วิโนทัย ในช่วง 20 นาทีสุดท้าย 

เดือนตุลาคม พ.ศ. 2556 เขาถูกเรียกติดทีมชาติอีกครั้งในยุคที่มีสุรชัย จตุรภัทรพงษ์เป็นโค้ชทีมชาติ ในการแข่งขันเอเชียนคัพ 2015 รอบคัดเลือก ที่พบกับทีมชาติอิหร่าน ที่กรุงเตหะราน แต่ไม่ได้ถูกส่งลงสนามเนื่องจากมีอาการบาดเจ็บ

แหล่งข้อมูลอื่น
---------------

* Profile at Thaipremierleague.co.th เก็บถาวร 2012-03-19 ที่ เวย์แบ็กแมชชีน





1. ↑
บัตรลงคะแนนกระดาษวันที่ 8 กุมภาพันธ์ พ.ศ. 2552 เพื่อการไม่เช็คหนังสือเดินทางสำหรับประเทศบัลแกเรียและโรมาเนีย โดยเป็นส่วนของความตกลงเชงเกน 

**การขอประชามติโดยเลือก** หรือ **การลงประชามติโดยเลือก**
(อังกฤษ: optional referendum, เยอรมัน: *fakultatives Referendum*, ฝรั่งเศส: *référendum facultatif*, อิตาลี: *referendum facoltativo*, รูมันช์: *referendum facultativ*)
เป็นกลไกทางประชาธิปไตยโดยตรงในประเทศสวิตเซอร์แลนด์
ที่ให้ประชาชนสามารถค้านกฎหมายที่ผ่านโดยรัฐสภาของสหพันธรัฐ (Federal Assembly) หรือกฤษฎีกาของทั้งฝ่ายนิติบัญญัติและฝ่ายบริหารในระดับรัฐหรือเทศบาล

ในระดับสหพันธรัฐ จะมีการจัดให้ลงคะแนนเสียงสำหรับกฎหมายทุกฉบับ ที่ได้รวบรวมลายเซ็น 50,000 รายของผู้คัดค้านโดยทำภายใน 100 วันหลังจากประกาศโดยรัฐสภา
นี่ต่างจากการขอประชามติโดยบังคับเพราะต้องรวบรวมลายเซ็น
อนึ่ง การขอประชามติสำหรับกฎหมายระดับสหพันธรัฐก็ยังสามารถเสนอทำได้โดยรัฐอย่างน้อย 8 รัฐ (cantonal referendum) ซึ่งต่างจากการขอประชามติโดยเลือกและการขอประชามติโดยบังคับในระดับรัฐเอง

ประวัติ
-------

หลังจากความกดดันจากกระบวนการรากหญ้า จึงมีการบัญญัติการขอประชามติโดยเลือกตั้งแต่ปี พ.ศ. 2417

ดูเพิ่ม
-------

* การลงคะแนนเสียงในสวิตเซอร์แลนด์
* การขอประชามติโดยบังคับ

แหล่งข้อมูลอื่น
---------------

* Vincent Golay and Mix et Remix, *Swiss political institutions*, Éditions loisirs et pédagogie, 2008.
* Referendums in Switzerland เก็บถาวร 2017-06-13 ที่ เวย์แบ็กแมชชีน

เชิงอรรถและอ้างอิง
------------------

1. ↑  "referendum", *ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕*, (นิติศาสตร์) การขอประชามติ, การลงประชามติ
2. ↑  (ฝรั่งเศส) *Horizons*, magazine of the Swiss National Science Foundation and the Swiss Academies of Arts and Sciences, no. 99, 2013, p. 45.
**โทไดจิ** (ญี่ปุ่น: 東大寺; โรมาจิ: *Tōdai-ji*) เป็นวัดพุทธในเมืองนาระ ประเทศญี่ปุ่น ศาลาหลวงพ่อโต (ไดบุตสึเด็ง) ของวัดนี้ได้รับการบันทึกว่าเป็นอาคารไม้ที่ใหญ่ที่สุดในโลก [] เป็นที่ประดิษฐานพระพุทธรูปไดบุตสึขนาดใหญ่หล่อจากบรอนซ์ ซึ่งเป็นพระปฏิมาแทนองค์พระไวโรจนพุทธเจ้า นอกจากนี้ วัดนี้ยังเป็นศูนย์กลางของโรงเรียนศาสนาในสายเคงงอีกด้วย วัดนี้ได้รับการขึ้นทะเบียนเป็นมรดกโลกในทะเบียนเดียวกับวัด ศาลเจ้า และสถานที่สำคัญอื่น ๆ อีก 7 แห่งในเมืองนาระ

ประวัติ
-------

### ประวัติเมื่อครั้งแรกเริ่มสร้าง

ในสมัยเทมเปียว มีผู้ประสบภัยจากภัยธรรมชาติและโรคระบาดอยู่เป็นจำนวนมาก จนกระทั่งปี พ.ศ. 1286 จักรพรรดิโชมุได้ทรงประกาศว่า ประชาชนควรจะร่วมกันสร้างพระพุทธรูปขึ้นเพื่อปกป้องตนเองจากภัยพิบัติ เนื่องจากทรงมีความเชื่อว่าพระพุทธรูปจะช่วยคุ้มครองประชาชนได้ ตามบันทึกที่เก็บรักษาอยู่ในโทไดจิได้กล่าวว่า มีคนมาช่วยสร้างพระพุทธรูปและหอที่ประดิษฐานมากกว่า 2,600,000 คน การสร้างพระพุทธรูปเริ่มต้นครั้งแรกที่เมืองชิงารากิ แต่หลังจากเกิดเหตุเพลิงไหม้และแผ่นดินไหวจนมีผู้เสียชีวิตจำนวนมาก ก็ได้ย้ายสถานที่สร้างมายังเมืองนาระใน พ.ศ. 1288 และสร้างเสร็จสมบูรณ์ใน พ.ศ. 1294 ต่อมาใน พ.ศ. 1295 ได้มีการจัดพิธีเบิกพระเนตรเพื่อฉลองพระพุทธรูปองค์ใหม่ โดยมีพระภิกษุชาวอินเดียชื่อว่าพระโพธิเสนะ เป็นผู้ประกอบพิธี ตามบันทึกมีผู้มาร่วมพิธีราว 10,000 คน หลังจากนั้นจักรพรรดิโชมุได้ทรงประกาศให้โทไดจิเป็นวัดประจำแคว้นยามาโตะ  และเป็นศูนย์กลางของวัดทั่วอาณาจักร

### การก่อสร้างขึ้นใหม่หลังสมัยนาระ

หลวงพ่อโตโทไดจิถูกสร้างขึ้นใหม่หลายครั้งโดยเหตุผลต่างๆกัน รวมทั้งความเสียหายจากเหตุแผ่นดินไหว และมีการสร้างขึ้นใหม่ 2 ครั้งที่มีสาเหตุจากเหตุเพลิงไหม้ โดยพระหัตถ์ทั้งสองข้างที่เห็นในปัจจุบันนี้สร้างขึ้นในสมัยโมโมยามะ (พ.ศ. 2111-2158) พระเศียรในปัจจุบันนี้ถูกสร้างขึ้นในสมัยเอโดะ (พ.ศ. 2158-2410) และหอที่ประดิษฐานในปัจจุบันนี้สร้างเสร็จสมบูรณ์เมื่อ พ.ศ. 2252 โดยมีขนาดเล็กกว่าอาคารหลังเดิมราว 30% เดิมทีในบริเวณวัดจะมีเจดีย์สูง 100 เมตรอยู่คู่หนึ่ง ซึ่งจัดว่าเป็นอาคารที่สูงที่สุดในโลกในยุคหลังจากการสร้างพีระมิด แต่ได้พังทลายลงเนื่องจากแผ่นดินไหว

ข้อมูลทั่วไปของพระพุทธรูป
-------------------------

พระไวโรจนพุทธะ โทไดจิ
* ความสูงทั้งองค์ : 14.98 เมตร
* ความสูงของพระพักตร์ : 5.33 เมตร
* ความยาวของพระเนตร : 1.02 เมตร
* ความกว้างของพระนาสิก : 0.5 เมตร
* ความยาวของพระกรรณ : 2.54 เมตร
* น้ำหนักรวม : 500 ตัน

* พระโพธิสัตว์คันนน(กวนอิม)พระโพธิสัตว์คันนน(กวนอิม)
* ท้าวเวสสุวัณท้าวเวสสุวัณ
* ท้าววิรูปักษ์ท้าววิรูปักษ์
* พระโคตมพุทธเจ้า　พระประสูติกาลพระโคตมพุทธเจ้า　พระประสูติกาล
* พระจันทรประภาโพธิสัตว์พระจันทรประภาโพธิสัตว์
* ท้าวเวสสุวัณท้าวเวสสุวัณ
* พระวัชรปาณีโพธิสัตว์พระวัชรปาณีโพธิสัตว์
* ประตูนันไดทางทิศใต้ สมบัติประจำชาติประตูนันไดทางทิศใต้ สมบัติประจำชาติ
* นิงัตสึโดนิงัตสึโด
* ซังงัตสึโดซังงัตสึโด
* พระโพธิสัตว์พระโพธิสัตว์
* นักท่องเที่ยวลอดผ่านรูที่ใต้เสานักท่องเที่ยวลอดผ่านรูที่ใต้เสา

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โทไดจิ**

* Tōdai-ji - Oriental Architecture
* Tōdai-ji Temple - Photos of Tōdai-ji Temple, its Lotus Hall and Ordination Hall

| * ด
* ค
* ก
อนุสรณ์สถานทางประวัติศาสตร์นาระโบราณ |
| --- |
| 
* โทไดจิ
* โคฟูกูจิ
* ศาลเจ้าคาซูงะ
* กังโงจิ
* ยากูชิจิ
* โทโชไดจิ
* เฮโจเกียว
* ป่าดึกดำบรรพ์คาซูงายามะ

 |

พิกัดภูมิศาสตร์: 34°41′21″N 135°50′23″E﻿ / ﻿34.68917°N 135.83972°E﻿ / 34.68917; 135.83972
**การข่มขืนแฟน** (อังกฤษ: date rape) กล่าวถึง การข่มขืน หรือกระทำการขืนใจทางเพศต่อแฟน ซึ่งเป็นบุคคลที่รู้จักกันดีเมื่อเกิดความไม่ยอมของฝ่ายใดฝ่ายหนึ่ง ในทางกฎหมายไม่มีความแตกต่างระหว่างการข่มขืนแฟน และการข่มขืนคนไม่รู้จัก แต่ในทางปฏิบัติมักจะไม่มีการแจ้งเอาความจากฝ่ายที่ถูกข่มขืน

สถานการณ์ของการข่มขืนแฟนมักจะหาข้อสรุปที่แน่นอนไม่ได้ เนื่องจากทางผู้เสียหายอยู่ในสภาวะที่ตัดสินใจไม่ได้ระหว่างการเสียหายทางร่างกายเนื่องจากการถูกข่มขืน กับการแจ้งจับแฟนของตัวเอง ซึ่งหมายถึงการสูญเสียแฟนในขณะนั้น รวมถึงการเสียชื่อเสียงต่อสังคม ผลสรุปส่วนมากจะจบลงที่ผู้เสียหายยอมไม่เอาเรื่อง ถึงแม้ว่าจะมีร่องรอยของการถูกข่มขืนอยู่ ผลนี่เองทำให้ผู้ข่มขืนมั่นใจได้ว่าสามารถข่มขืนแฟนโดยจะไม่ถูกแจ้งจับ อย่างไรก็ตามผลของการถูกแฟนข่มขืนมักจะนำไปสู่เหตุที่ต้องเลิกรากับแฟนในที่สุด

ในสหรัฐอเมริกาได้มีการให้ความรู้เกี่ยวกับเรื่อง "การป้องกันการถูกแฟนข่มขืน" รวมถึงการให้ความรู้ในการป้องกันการตั้งครรภ์ และสนับสนุนให้ผู้เสียหายไม่ยอมความต่อผู้ข่มขืน ในประเทศไทยจากผลสำรวจของ ดร.เพ็ญจันทร์ ประดับมุข-เชอร์เรอร์ คณะสังคมศาสตร์และมนุษยศาสตร์ มหาวิทยาลัยมหิดล กล่าวว่ามีร้อยละ 7 จากกลุ่มสำรวจได้ข่มขืนแฟน

อ้างอิง
-------

1. ↑  ข่าวผลสำรวจ เก็บถาวร 2007-09-27 ที่ เวย์แบ็กแมชชีนของ ดร.เพ็ญจันทร์ ประดับมุข-เชอร์เรอร์

ดูเพิ่ม
-------

* การข่มขืน
* การใช้ความรุนแรงกับแฟน

แหล่งข้อมูลอื่น
---------------

* ความรุนแรงในครอบครัว เก็บถาวร 2018-03-05 ที่ เวย์แบ็กแมชชีน จาก ศูนย์บริการข้อมูล สสส.
* มูลนิธิศูนย์พิทักษ์สิทธิเด็ก เบอร์โทร 0-2412-1196
* ศูนย์ช่วยเหลือสังคม เก็บถาวร 2018-02-10 ที่ เวย์แบ็กแมชชีน สายด่วน 1300
น้ำมะเขือเทศในแก้ว ซึ่งตกแต่งด้วยชิ้นมะเขือเทศและต้นอ่อน

**น้ำมะเขือเทศ** เป็นน้ำผลไม้ที่ทำจากมะเขือเทศ โดยปกติจะใช้เป็นเครื่องดื่ม ไม่ว่าจะเป็นแบบธรรมดาหรือแบบค็อกเทล เช่น บลัดดีแมรี ซีซาร์ หรือเชลาดา

ประวัติ
-------

น้ำมะเขือเทศเป็นเครื่องดื่มครั้งแรกใน ค.ศ. 1917 โดยหลุยส์ เพอร์ริน ที่โรงแรมเฟรนช์ลิกสปริงส์ทางตอนใต้ของรัฐอินเดียนา เมื่อเขาไม่มีน้ำส้มสำรองและต้องการทดแทนอย่างรวดเร็ว การผสมกันจากการบีบมะเขือเทศ น้ำตาล และซอสพิเศษของเขากลายเป็นความสำเร็จทันที ในขณะที่นักธุรกิจในชิคาโกได้แพร่กระจายข่าวเกี่ยวกับค็อกเทลน้ำมะเขือเทศ

การผลิต
-------

ผู้ผลิตเชิงพาณิชย์หลายแห่งของน้ำมะเขือเทศยังใส่เกลือ มักมีการเพิ่มส่วนผสมอื่น ๆ เช่น ผงหัวหอม ผงกระเทียม และเครื่องเทศอื่น ๆ ในสหรัฐ น้ำมะเขือเทศที่ผลิตเป็นจำนวนมากเริ่มวางตลาดในช่วงกลางคริสต์ทศวรรษ 1920 และกลายเป็นเครื่องดื่มอาหารเช้ายอดนิยมไม่กี่ปีหลังจากนั้น

ในสหรัฐ น้ำมะเขือเทศส่วนใหญ่ทำจากแป้งเปียกมะเขือเทศ ในประเทศแคนาดา น้ำมะเขือเทศไม่มีความเข้มข้นและพาสเจอร์ไรซ์ โดยทำจากเนื้อมะเขือเทศชั้นดีจากมะเขือเทศสุกและทั้งลูก ลำต้นและผิวหนังจะต้องถูกเอาออกโดยไม่ต้องเติมน้ำในผลิตภัณฑ์น้ำผลไม้ขั้นสุดท้าย นอกจากนี้ ยังอาจประกอบด้วยสารให้ความหวาน กรดซิตริก และเกลือ

การใช้
------

น้ำมะเขือเทศพร้อมส่วนผสมอื่น ๆ ที่พบในส่วนผสมของบลัดดีแมรี
ในประเทศแคนาดาและประเทศเม็กซิโก น้ำมะเขือเทศมักผสมกับเบียร์ การผสมเป็นที่รู้จักกันในประเทศแคนาดาในฐานะแคลกะรีเรด-อาย และประเทศเม็กซิโกในฐานะเซร์เบซาเปรปาราดา น้ำมะเขือเทศเป็นพื้นฐานสำหรับค็อกเทลบลัดดีแมรี และบลัดดีซีซาร์ ตลอดจนกลอแมโตผสมค็อกเทล ส่วนในน้ำมะเขือเทศของอังกฤษนั้นมักผสมกับซอสวุร์สเตอร์ไชร์

น้ำมะเขือเทศแช่เย็นเคยเป็นที่นิยมในฐานะอาหารว่างที่ภัตตาคารในสหรัฐ

น้ำมะเขือเทศมักใช้เป็นของเหลวบรรจุสำหรับมะเขือเทศกระป๋อง แม้ว่าบางครั้งมันจะถูกแทนที่ด้วยน้ำซุปมะเขือเทศข้นเพื่อการค้าระหว่างประเทศเนื่องจากปัญหาด้านภาษีเกี่ยวกับผักกับซอส อ้างอิงจากนิตยสาร*คุกอิลลัสเตรเต็ด* มะเขือเทศบรรจุในน้ำผลไม้เมื่อเทียบกับน้ำซุปข้นมักจะชนะการทดสอบรสชาติ โดยมองว่าเป็นการชิมที่สดใหม่

น้ำมะเขือเทศใช้ในการเตรียมวุ้นน้ำมะเขือเทศ ซึ่งใช้ในการเพาะเลี้ยงแลคโตบาซิลลัสชนิดต่าง ๆ

น้ำมะเขือเทศเป็นเครื่องดื่มยอดนิยมในหมู่ผู้โดยสารเครื่องบิน การศึกษาขนาดเล็กโดยเหยียนและดันโดบอกว่านั่นเป็นเพราะการรับรู้ที่เพิ่มขึ้นของรสอูมามิในขณะที่อยู่ในสภาพแวดล้อมที่ดังและกดดันของห้องโดยสาร การนิยามอีกทางเลือกหนึ่งคือมันกลายเป็นประเพณีคล้ายกับการกินข้าวโพดคั่วที่โรงภาพยนตร์

อ้างอิง
-------

1. ↑  Anne Hattes. "Tomato Juice". *Relish*, August 2009.
2. ↑  "History". French Lick Springs Hotel.
3. ↑  Kathleen Morgan Drowne; Patrick Huber. *Nineteen Twenties*. p. 122.
4. ↑  "Heinz deal to save hundreds of jobs at Leamington plant". CBC News. February 26, 2004.
5. ↑  Branch, Legislative Services. "Consolidated federal laws of canada, Food and Drug Regulations". *laws.justice.gc.ca* (ภาษาอังกฤษ). สืบค้นเมื่อ 2017-07-18.
6. ↑  "Taste of the '60s: The Way Things Were". *Washingtonian*. November 2013.
7. ↑  "Crushed Tomatoes". *Cook's Illustrated*. May 2007.
8. ↑  Yan, Kimberly S.; Dando, Robin (March 16, 2015). "A Crossmodal Role for Audition in Taste Perception" (PDF). *Journal of Experimental Psychology: Human Perception and Performance*. **41** (3): 590–596. doi:10.1037/xhp0000044.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**น้ำมะเขือเทศ**